Tegevuse raames töötatakse välja eesti kultuuri tutvustavad programmid, millega kaasnevad õppekäigud erinevatesse Eesti maakondadesse ning mis hõlmavad mh võõras keele- ja kultuuriruumis toimetulekupädevuste kujundamist,  kultuuridevaheliste erinevuste õpet, kultuuridevahelist kasvatust, eesti kultuuri mõistmist teise kultuuri läbi. Väljatöötatud programme rakendatakse seda soovivates vene õppekeelega kutseõpperühmades või täiskasvanute gümnaasiumides. Õppekäikudesse kaasatakse eesti õppekeelega õppurid sõltumata emakeelest. Võetakse kasutusele ka "Eesti lõimumiskava 2008-2013" raames 2010. aastal välja töötatud integreeritud eesti keele õppe ja Eesti tutvustamise õppematerjalid, ning erialakeele õppematerjalid, mis on välja töötatud  programmi "Keeleõppe arendamine 2007-2010" raames.